Inbutu

Inbutua, halaber onila, likidoak aho estuko edukiontzietan bideratzeko erabiltzen den tresna da.

Egitura 
Inbutuak, normalean, bi konoren forma du. Kono handienetik, gainaldean, likidoa sartzen da, eta, txikienak, behealdean, kono handitik datorren likidoa edukiontzi batera kanalizatzen du. Batzuetan, onilaren beheko aldeak zilindro forma du. Inbutuak beirazkoak edo plastikozkoak izan daitezke.

Erabilera 
Erabilera asko dituen arren, gehienbat, laborategi eta sukaldeetan erabiltzen da. Barne-errekuntza motordun ibilgailuetan ere erabil daiteke, erregai deposituak betetzeko, kanpora tantarik erori ez dadin.

Hauek dira laborategian erabiltzen diren onil motak, helburuaren arabera:
 Iragazketa inbutua: gehien erabiltzen direnak dira, beiraz eginak.
 Büchner inbutua: kimikako laborategian oso erabilia filtrazioak egiteko. Beirazkoak eta plastikozkoak badauden arren, gehienbat portzelanazkoak erabili ohi dira.
 Dekantazio inbutua: Dentsitate ezberdineko bi likido banatzeko erabiltzen den beirazko onila.

Eraikuntzan erabiltzen den onilari Tremi inbutua deritzo eta hormigoia bideratzeko erabiltzen da.

Kanpo estekak 

Sukalderako tresnak
Laborategiko materiala